मोनफ्रोमबो 100 ग्राम फिथायाव 3 मि.ग्रामसिम Vit C थानो हागौ। बांसिन मुलाम्फा गोनां बाथ्राया जाबाय मा जे फुलिखौ खेबसे गायबोला 15-20 बोसोरसिम फिथाय होबाय थागोन ।बोसोननैनि गेजेराव फिथाय थायो आरो मोनफ्रोमबो जायफ्रा बिफाङाव थाय 20 नि खम फिथाय थाया। थायफ्रोमबो फिथाया रायोब्ला 200-300 ग्राम लिरथायसिम जायो आरो किल’से फिथायनि बेसेना 1000 रां जानो हागौ जुदि बे गोजौ गुननि (Superior quality) जायो। बे जाथोया मोनसे केक्टास फोलेरनि बिफां, गोरान हा आरो गुदुं जायगा नांगौ। आबाद मावनायनि आगोल हाखौ आनजाद नायनाया गोनांथार। आनजादा आसामाव गोरलैयैनो खाथियाव थानाय आबाद बिग्यान मिरुआव खालामनो हायो। बिसोरनो मानलानो थाखाय पाक्कानि थंफा-थंफा खुन्थानि गोनांथि जायो आरो मोनफ्रोमबो खुनथायाव 4 फां बिफां गिदिर मानहोनो हायो। 1 हेक्टर (10,000 बर्ग मिटार) हायाव 800 फां ड्रेगन बिथाय गायनो हायो । दासान्दै सा-सानजा ओनसोलनि गोबां जायगा जेरै जरहाट, उदालगुरी, सिरां, बङाइगायगाव बायदि जिलाफोराव बे आबादखौ मावनाय जादों।